Diari Oficial de la Generalitat Valenciana


Sumari del DOGV 4306, del 02-08-2002 (2002/7783)

ORDE de 19 de juny de 2002 de la Conselleria de Justícia i Administracions Públiques, per la qual s'aprova la constitució de l'Agrupació dels ajuntaments de Villahermosa del Río, Costur, Montán, Montanejos, Higueras i Pavías, així com la dissolució de les corresponents agrupacions.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4306

Data del DOGV
:   02-08-2002

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2002/7783


Data del document
:   19-06-2002

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Higueras
    * Montán
    * Montanejos
    * Villahermosa del Río
    * Costur
    * Pavías
    * associació d'entitats locals
    * administració local
    * professió administrativa

ORDE de 19 de juny de 2002 de la Conselleria de Justícia i Administracions Públiques, per la qual s'aprova la constitució de l'Agrupació dels ajuntaments de Villahermosa del Río, Costur, Montán, Montanejos, Higueras i Pavías, així com la dissolució de les corresponents agrupacions. [2002/7783]
  
L'any 1978 es va crear l'Agrupació dels ajuntaments de Montán, Figueres i Pavías i en 1989 l'Agrupació dels ajuntaments de Costur i Villahermosa del Río, per al sosteniment en comú dels llocs de secretaria.
  
Els ajuntaments de Montán, Higueras i Pavías, mitjançant acords plenaris adoptats en sessions de 22, 25 i 23 d'agost de 2001, respectivament, i els de Villahermosa del Río i Costur, en sessions de 9 d'agost i 3 de setembre de 2001, van acordar, previ informe de la secretaria, amb el vot favorable de la majoria absoluta del nombre legal de membres de la corporació, dissoldre ambdues agrupacions municipals per al sosteniment en comú dels llocs de secretaria.
  
Posteriorment, els ajuntaments de Montanejos, Villahermosa del Río, Montán, Pavías, Higueras i Costur, mitjançant acords plenaris adoptats en sessions de 13 de juliol, 9, 22, 23, 25 d'agost i 3 de setembre de 2001, respectivament, van acordar, previ informe de secretaria, amb el vot favorable de la majoria absoluta del nombre legal de membres de la corporació, constituir una agrupació per al sosteniment en comú del lloc de secretaria, i va sol·licitar la classificació del lloc resultant com a secretaria de classe tercera.
  
En les mateixes sessions plenàries es van aprovar els Estatuts per què ha de regir-se l'agrupació.
  
Sotmesos els acords a informació pública per espai de 30 dies, segons s'acredita en l'expedient, mitjançant anunci en el Butlletí Oficial de la Província de Castelló de 27 d'octubre de 2001, núm. 129, no s'han produït reclamacions.
  
Sol·licitat el preceptiu informe a la Diputació Provincial de Castelló este ha sigut emés en sentit favorable, mitjançant Acord adoptat en sessió de data 14 de maig de 2002.
  
En virtut d'això i en ús de les competències atribuïdes en l'article 2.2, 4, 13 i 15 del Decret 159/1997, del Govern Valencià, pel qual s'aprova el Reglament regulador de les competències de la Generalitat Valenciana relatives als funcionaris d'Administració local amb habilitació de caràcter nacional
  
ORDENE
  
I. Aprovar la dissolució de l'Agrupació constituïda pels ajuntaments de Montán, Higueras i Pavías per al sosteniment en comú del lloc de secretaria.
  
II. Aprovar la dissolució de l'Agrupació constituïda pels ajuntaments de Villahermosa del Río i Costur per al sosteniment en comú del lloc de Secretaria.
  
III. Aprovar la constitució de l'Agrupació constituïda pels ajuntaments de Villahermosa del Río, Costur, Montán, Montanejos, Higueras i Pavías per al sosteniment en comú del lloc de secretaria.
  
IV. Classificar el lloc de treball resultant de l'agrupació com a secretaria de classe tercera, reservat a funcionaris pertanyents a la subescala de secretaria intervenció, sense perjuí del que preveu la disposició transitòria primera 2 del Reial Decret 1174/1987, de 18 de setembre.
  
Contra la present Orde, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà al de la seua publicació, o bé recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà al de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 19 de juny de 2002
  
El conseller de Justícia i Administracions Públiques
  
CARLOS GONZÁLEZ CEPEDA